Napier on satamakaupunki Uudessa-Seelannissa, ja se sijaitsee noin 270 kilometriä Wellingtonista koilliseen. Asukkaita oli noin 63 000 vuonna 2018, ja se on väkiluvultaan maan yhdeksänneksi suurin kaupunki. Kaupungin satamasta viedään ulkomaille villaa, hedelmiä, meijerituotteita, puutavaraa sekä pakastelihaa. Napierissa sattui 3. helmikuuta 1931 suuri maanjäristys (7,9 Richterin asteikolla), joka vaati yli 250 kuolonuhria ja jonka seurauksena kaupunki jouduttiin rakentamaan uudelleen.